O‘zbekiston konsullik muassasalari 2017 yilning yanvar-sentabr oylari davomida 224 022 nafar chet el fuqarosiga kirish vizalarini berdi. Bu haqda TIV axborot xizmati xabar bermoqda. Xususan, hisobot davrida 96 752 nafar sayyohga va 32 898 nafar tadbirkorga ham O‘zbekistonga kirish vizalari berildi. Shu bilan birga, 2016 yilning shu davriga nisbatan berilgan vizalar umumiy soni 21%ga, shu jumladan, berilgan sayyohlik vizalari 24%, tadbirkorlik vizalari 27%ga oshdi.